OpenLLM-France/wikimedia huggingface dataset:
# Gruson

Gruson és un municipi francès, situat a la regió dels Alts de França, al departament del Nord. L'any 2006 tenia 1.131 habitants. Limita al nord-oest amb Anstaing, al nord amb Chéreng, a l'est amb Camphin-en-Pévèle. al sud-oest amb Bouvines, al sud amb Cysoing i al sud-est amb Bourghelles.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 475 | 571 | 643 | 767 | 932 | 1.194 | 1.131 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1954-1983 | Gérard Delerue | |
| 1983- | Aimé Duquenne | |
# Vilalpape

Vilalpape és una parròquia i localitat del municipi gallec de Bóveda, a la província de Lugo. Limita amb les parròquies de Martín i Ver al nord, O Chao do Fabeiro a l'oest, Valverde al sud i Ribas Pequenas a l'est.
Apareix a documents del 1221, quan el realenc de Vilalpape va ser cedit per Alfons IX de Castella al monestir de Castro de Rei de Lemos. El 1522 els seus habitants van presentar vasallatge a l'abat de Montederramo. L'església parroquial de San Bartolomeu es va construir en el segle xvii. Les festes se celebren el 24 d'agost en honor de Sant Bartolomeu.
L'any 2008 tenia una població de 48 habitants agrupats en 5 entitats de població: Agüela, As Folguedas, Marzán, Val de Miotos i Vilalpape.

## Referències

* ↑ Dades de l'Institut Gallec d'Estadística (IGE)
# Vilalta (Guixers)

Vilalta és una masia situada al municipi de Guixers, a la comarca catalana del Solsonès.

## Referències

* ↑ «Descobreix la Vall de Lord». Associació Turisme Vall de Lord. [Consulta: 31 desembre 2021].
# Villalobón

Villalobón és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 257 | 292 | 430 | 608 |
# Veľký Lapáš

Veľký Lapáš és un poble i municipi d'Eslovàquia que es troba a la regió de Nitra, al sud-oest del país. El 2021 tenia 1.887 habitants.

## Història

La primera menció escrita de la vila es remunta al 1113.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História obce» (en eslovac). Obec Veľký Lapáš. [Consulta: 7 agost 2022].
# Veľký Kamenec

Veľký Kamenec és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1280.
# Hanami

Hanami (花見, literalment 'contemplació de flors') és el costum tradicional japonès de gaudir de la bellesa de les flors, sobretot les de cirerer (sakura, 桜, o bé 櫻). La pràctica de l'hanami té més d'un miler d'anys d'antiguitat, i encara és molt popular al Japó avui en dia. Té lloc a la primavera, oposant-se al costum del Momijigari (紅葉狩り), que se celebra a la tardor. La floració només dura una o dues setmanes, normalment del març a l'abril, i està seguida pels mitjans de comunicació de massa i és esperada per gran part dels japonesos. La màxima floració (満開, mankai) sol arribar una setmana després de l'obertura de les primeres flors (開花, kaika). Una setmana després, la floració extrema s'acaba i les flors van caient dels arbres.
També existeix al Japó una forma més antiga d'Hanami, que consisteix a gaudir de les flors de prunera (梅, ume) en comptes de les de sakura (cirerer). Aquest tipus d'Hanami és força popular entre la gent gran, perquè és més tranquil que les festes de les sakures, que solen involucrar gent jove i poden ser massificades i sorolloses.
És important mencionar que els japonesos anomenen aquest esdeveniment no sols Hanami, sinó també Ohanami (お花見), afegint una «o» al principi, que literalment significa 'observar les flors efímeres'.

## Referències

* ↑ «A beginner's guide to Hanami (Guia de Hanami per principiants)». Japan-guide.com. [Consulta: 15 agost 2007].
* ↑ Varley, Paul. University of Hawaii Press. ISBN 978-0-82482-152-4. Japanese Culture (Cultura japonesa). 4a, 2000, p. 73.
# Hanan Ashrawi

Hanan Ashrawi, de nom complet Hana Daoud Khalil Ashrawi (àrab: حنان داوود خليل عشراوي, Ḥanān Dāwūd Ḫalīl ʿAxrawī) (Nablus, 8 d'octubre de 1946) és una legisladora cristiana palestina, activista i acadèmica, amiga i col·lega del famós escriptor Edward Said. Ashrawi va ser una líder important durant la Primera Intifada, va ser portaveu oficial de la delegació palestina en el procés de pau per a Orient Mitjà, i ha estat triada diverses vegades per al Consell Legislatiu Palestí. És membre del partit del primer ministre palestí, Salam Fayyad.
Ashrawi és membre del Consell Assessor de diverses organitzacions internacionals i locals, incloent el Banc Mundial de Mitjà Orienti i Àfrica del Nord (MENA), l'Institut de Recerca de les Nacions Unides per al Desenvolupament Social (UNRISD) i el Consell de Drets Humans de l'Organisme Internacional.
Va rebre la seva llicenciatura i mestratge en literatura, en el Departament d'Anglès de la Universitat Nord-americana de Beirut. Ashrawi també té un doctorat en Literatura Medieval de la Universitat de Virgínia.

## Premis

* Premi de l'Amistat francoàrab en 1996.
* Premi Olof Palme en 2002.

## Referències

* ↑ «Ashrawi defends Hizbullah and Hamas». The Jerusalem Post, 30-10-2007 [Consulta: 31 octubre 2007].
# Deci (proscrit)

Deci (en llatí Decius) era un ciutadà romà mencionat per Appià com un dels inclosos a les proscripcions establertes quan es va formar el triumvirat de Marc Antoni, Octavi i Lèpid. Deci, en conèixer que el seu nom era a la llista, va fugir ràpidament junt amb Ciló. Però al sortir de les portes de Roma, els centurions els van reconèixer i van ser executats.

## Referències

* ↑ 6.Decius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 948
# Recursos gràfics del còmic

El còmic com a llenguatge que combina una narració literària feta a través de mitjans icònics, necessita un seguit de recursos o elements gràfics que recolzen o simulen els efectes visuals necessaris per al desenvolupament de l'acció, segons un seguit de convencions establertes des del naixement del mitjà.

## Galeria de recursos gràfics del còmic

* Elements cinètics:
** La trajectòria, un seguit de línies que marquen el recorregut del desplaçament d'un personatge o objecte de l'escena per l'interior de la vinyeta, segons el traç es pot endevinar si és una trajectòria desenvolupada de forma lenta, ràpida, directa o sinuosa.
** L'impacte, que simbolitza el xoc d'elements i que generalment es representa com una expansió de línies que es dispersen en forma estrellada i irregular dins de la qual es produeix l'acció. Pot acompanyar-se d'estrelles o núvols de pols i fum. També s'hi poden plantejar onomatopeies que facin més sonor l'impacte.
** Els núvols de pols. Es solen utilitzar situats darrere d'un element que es mou a gran velocitat per indicar aquesta velocitat.
** Les estrelles. S'utilitzen per representar cops, xocs, o atordiment. Si s'ha rebut una pallissa també es representa gràficament com un seguit d'estrelles i planetes donant voltes al cap en cercles concèntrics.
** El moviment repetit, consisteix en la repetició de línies de contorn més o menys completes, al costat oposat al sentit del desplaçament. És la manera de representar moviments com flexions, girs ràpids, cops de puny, etc.
** La tremolor, línies al voltant d'un personatge o element que segons si estan dibuixades de forma impetuosa o tremolosa, simbolitzen desequilibri, por o nerviosisme.
* Metàfores visuals:
Són recursos gràfics que simbolitzen situacions o estats d'ànim determinats.
** Una bombeta sobre el cap del personatge indica que ha tingut una bona idea.
** Un tronc i una serra, indica que el personatge està dormint i fent roncs (representa que el soroll del ronc és similar al xerrac tallant el tronc).
** Les onomatopeies. Representen el so en el llenguatge del còmic. Són convencions que varien segons l'idioma (per exemple, el bordar d'un gos, seria Bub! en català, Guau! en castellà o Woof! en anglès). Les més freqüents: SNIFF (olorar, plorar), SPLASH (esquitxar), SLAM (tancar), GLUPS (engolir), MUACK (besar), BOOM (explosió) BANG (tret de pistola o escopeta), CRASH (xoc o trencadissa) GRRR (gruny)...
** Els elements paralingüístics, per identificar paraules malsonants i en els quals es solen dibuixar serps, núvols amb llamps, granotes,...
* Les bafarades:
Compostes bàsicament per dos formes, el cos i la cueta, que presenta forma de punta de fletxa o delta invertit, incorporen els diàlegs o text de la historieta.

## Vegeu també

* Glossari de termes de Còmic

## Bibliografia

* Gubern, Romà. El lenguaje de los còmics. Península, 1981
* López Socasau, Federico. Diccionario básico del cómic. Acento, 1998
* Guiral, Antoni. Terminología (en broma pero muy en serio) de los cómics.Funnies 1998

## Enllaços externs

* Tebeosfera
# Piergorita-(Ce)

La piergorita-(Ce) és un mineral de la classe dels silicats. Rep el nom per Giancarlo Pierini (n. 1929) i Pietro Gorini (n. 1939), dos reconeguts i interessats col·leccionistes de minerals italians, membres de l'AMI, l'Associació Micromineralògica Italiana. El nom de l'espècie és l'acrònim dels seus cognoms: "Pier"ini i "Gor"ini.

## Característiques

La piergorita-(Ce) és un silicat de fórmula química Ca₈(Ce,Th,La,Nd)₂(Al$_{0.5}$,Fe$^{3+}$$_{0.5}$)(◻,Li,Be)₂Si₆B₈O$_{36}$(OH,F)₂. Va ser aprovada com a espècie vàlida per l'Associació Mineralògica Internacional l'any 2005. Segons la classificació de Nickel-Strunz, la piergorita-(Ce) pertany a «09.DL - Inosilicats amb 5 cadenes dobles periòdiques, Si$_{10}$O$_{28}$» juntament amb la inesita.

## Formació i jaciments

Va ser descoberta a Tre Croci, al municipi de Vetralla, dins la província de Viterbo (Laci, Itàlia). També ha estat descrita a la propera localitat de La Botte, també pertanyent al municipi de Vetralla. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Piergorite-(Ce)» (en anglès). Mindat. [Consulta: 21 gener 2020].
# Serradell (Sant Joan les Fonts)

Serradell és una masia situada al municipi de Sant Joan les Fonts, a la comarca catalana de la Garrotxa.

## Referències

* ↑ Nomenclàtor oficial de toponímia major de Catalunya (2003), pàg. 856.
# Haberman Feeder

El Haberman Feeder (marca registrada) és una ampolla especialitzada anomenada per la seva inventora Mandy Haberman per criatures amb problemes per xuclar (per exemple a causa de leporisme o síndrome de Mobius). El disseny de l'alimentador és per simular el donar el pit.

## Origen

La recerca de Mandy Haberman incloïa contacte amb l'Associació del Leporisme el Paladar de Gran Bretanya, i un estudi de cineradiògrafs d'alletar infants, de manera que pogués comprendre millor la mecànica de l'alimentació. Ella ressaltava especialment les diferències entre bottle feeding (que principalment és xuclar) i breastfeeding (bombament).

## Com funciona

El disseny de l'alimentador el permet ser activat per pressió amb la llengua i la geniva, imitant la mecànica implicada en donar el pit, més que per xuclar. Una vàlvula unidireccional separa el mugró de l'ampolla. Abans de començar l'alimentació, l'aire és espremut fora del mugró i és automàticament reemplaçat per llet materna a través del vàlvula. La llet no pot fluir enrere a l'ampolla i és reomplerta contínuament a mesura que la criatura s'alimenta. Una vàlvula oberta a prop de la punta del mugró impedeix que la criatura rebi massa llet. Parar o reduir el flux de llet es controla per rotació del mugró a la boca de la criatura. Normalment el mugró es marca amb línies que indiquen flux zero, flux moderat, i flux màxim. Per infants que necessiten assistència amb els seus esforços alimentaris, la mare—o qui sigui està alimentant la criatura—pot aplicar una acció de bombament suau al cos del mugró.
Els números en la secció es llisten a sota:
* Tetina, aquesta part és inserida a la boca de la criatura .
* Tetina, aquesta part s'usa per esprémer suaument la llet a la boca de la criatura i per mantenir la tetina omplerta de llet.
* Part flexible de la vàlvula. La llet a la tetina no pot fluir enrere a l'ampolla, així quan s'exprem la llet flueix a la boca de la criatura, alhora la llet és xuclada a la tetina
* Anell per mantenir la tetina i la vàlvula per sobre l'ampolla.
* Ampolla per a bebès estàndard (només es mostra la part superior).

## Informació de la patent

GB de patent del Regne Unit2169210 cobrint l'alimentador va ser sol·licitat damunt 11 de desembre de 1985 i concedit damunt 5 de gener de 1989 .

## Enllaços externs

* Pàgina de producte en mandyhaberman.com Arxivat 2018-04-11 a Wayback Machine.
* Universitat de l'hospital de Nens de Missouri, Pediatric Cirurgia Plàstica Haberman instruccions d'Alimentador
* Nens de Seattle Craniofacial equip, l'infant que alimenta
# Sebt Gzoula

Sebt Gzoula (àrab: سبت كزولا, Sabt Gzūla; amazic estàndard marroquí: ⵙⴻⴱⵜ ⴳⵣⵓⵍⴰ, Sebt Gzula) és un municipi de la província de Safi, a la regió de Marràqueix-Safi, al Marroc. Segons el cens de 2014 tenia una població total de 18.543 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Deniz Orhun

Deniz Orhun (Ankara, 1974) és una cuinera (xef) i escriptora de gastronomia turca. També va fer programes de televisió com ara Pastane, Deniz'den Mutfak Hikayeleri (Contes de cuina de Deniz) i Ramazan Sofrası (sofra de Ramadà).

## Notes

* ↑ En turc pastane és una pastelería de producció, venda i serviu de tots tipos de pastissos, tant dolços com salados, i begudes calentes com salep, café, te i cafè turc

## Referències

* ↑ http://www.milliyet.com.tr/unlu-sef-orhun-gonen-i-ziyaret-etti-balikesir-yerelhaber-1350033/
* ↑ http://www.adagazetesi.com.tr/sef-deniz-orhun.html Arxivat 2017-02-25 a Wayback Machine.
* ↑ http://www.haberler.com/deniz-orhun-ve-caner-cindoruk-mutfakta-bulustu-5356936-haberi/
* ↑ http://www.trt.net.tr/televizyon/detay.aspx?pid=38970 Arxivat 2016-03-04 a Wayback Machine.

## Enllaços externs

* Pàgina web
* Vaig abandonar la meva carrera per a entrar a la cuina (Entrevista amb Deniz Orhun) (turc)
# Grigori Sokólnikov

Grigori Iàkovlevitx Sokólnikov (en rus Григорий Яковлевич Сокольников) (Romní, Ucraïna, 15 d'agost de 1888 - Verkhneuralsk, Rússia, 21 de maig de 1939), de nom real Guirx Iankelèvitx Brilliant (Гирш Янкелевич Бриллиант), fou un economista, periodista, advocat i diplomàtic soviètic.
Era fill d'un metge de ferrocarril jueu de l'actual província de Poltava, però que es va desplaçar a viure a Moscou.
Bolxevic des del 1905, després de la Revolució d'Octubre, ocupà diversos càrrecs governamentals. Fou Comissari de Finances, així com ambaixador soviètic a Anglaterra. Participà en la delegació per a les negociacions de pau amb Alemanya, reemplaçant Lev Trotski com a president de la delegació, i signà el Tractat de Brest-Litovsk el 1918. Durant el període 1918-1921, va treballar intensament en l'establiment del poder soviètic al Turquestan. Fou un dels creadors de la primera moneda soviètica estable.
Progressivament, anà enfrontant-se dialècticament amb Stalin, que l'envià d'ambaixador a Londres el 1929. En tornar el 1936, durant la Gran Purga, Sokólnikov fou arrestat i condemnat a 10 anys de presó. Sokólnikov desaparegué a la presó, probablement assassinat. La investigació durant el mandat de Nikita Khrusxov revelà que l'assassinat fou orquestrat per l'NKVD, la policia política secreta.
El 1988 es rehabilità oficialment la seua figura.
# La Dou

La Dou és un edifici de la Vall d'en Bas (Garrotxa) protegit com a bé cultural d'interès local.

## Descripció

És un gran casal, orientat a sud, amb teulada a dues vessants. Prop del mas neix la riera de Ridaura. Dins la lliça que envolta quasi tota la casa hi ha una gran era i una cabana. A la part del darrere hi ha unes masoveries actualment habilitades com a quadres. A la paret lateral dreta hi ha sis arcades que conformen una galeria. Darrere la casa hi ha una capella adossada dedicada a Santa Margarida de la Dou.

## Història

De la família de la Dou hi ha notícies des del segle xiii, mas puntal de la economia feudal. El nom de Dou significa deu o fons. El papa Pius XI concedí indulgències a la família, cosa que ens demostra la seva importància. El mas ha sofert transformacions al llarg del temps. Al voltant de 1925 va ser reformada per Rafael Masó.

## Referències

* 1 2 3 4 5 «Masia la Dou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2016].
* ↑ Tarrús, Joan i COMADIRA, Narcís. Rafael Masó arquitecte noucentista. Barcelona: Lunwerg Editores, 1996.
# Karen Ankersted

Karen Marie Ankersted Hansen (1859 –1921) fou una professora i política danesa. Era una de les primeres quatre dones triades per al Consell Municipal de Frederiksberg al 1909, així com una de les quatre primeres triades per al Folketing (Parlament de Dinamarca) el 1918.

## Biografia

Nascuda el 18 de juliol del 1859 a Ishøj, Karen Marie Ankersted Hansen era filla del granger Niels Hansen i Marie Nielsen. Cresqué a Copenhaguen amb la seua mare adoptiva, Hanne Kopp, que era professora. Després d'acabar els estudis en l'institut Testrup Folk, estudià per a ser professora particular de l'escola N. Zahle, i finalment rebé la llicenciatura el 1881.
Del 1883 al 1888, treballà a l'escola Borgerdyd de Christianshavn. Va fer classes a les escoles Gasværksvejen i Haderslevgade fins que es va retirar al 1916 per problemes de salut.
Malgrat els seus punts de vista conservadors, Ankersted donava suport als drets de les dones però no hi participà com a activista. Impulsà la creació de l'Associació de Professors del Municipi de Copenhaguen al 1891 i la va presidir en dos períodes (1905 –1906 i 1910 –1912). També pertangué al Consell de les Dones (Kvinderådet, en danès).
Es va afiliar al partit dretà Højre, que el 1915 esdevingué el Partit Popular Conservador. L'1 d'abril del 1909, la triaren per al Consell Municipal de Frederiksberg, on va exercir fins a l'11 de novembre del 1918.
Presentà la seua candidatura per la ciutat d'Aarhus i obtingué un escó al Folketing el 1918, en les primeres eleccions en què les dones pogueren participar. Fou una de les quatre dones triades; la resta es van presentar per Copenhaguen: Helga Larsen (Socialdemòcrates), Elna Munch (Partit Social Liberal) i Mathilde Malling Hauschultz (Partit Popular Conservador).
No fou reelegida en les eleccions d'abril del 1920; però no deixà el Rigsdag (parlament danés) fins a l'agost següent, quan s'uní al Landsting (cambra baixa del parlament danés) fins a la seua mort, a Copenhaguen el 6 de novembre del 1921.

## Referències

* 1 2 3 4 Haastrup, Lisbeth. «Karen Ankersted (1859 - 1921)» (en danés) p. Kvinfo. [Consulta: 9 novembre 2018].
* 1 2 3 «Pionerne» (en danés). Frederiksberg Kommune. Arxivat de l'original el 2019-04-20. [Consulta: 9 novembre 2018].
* ↑ «Kvinde, Gaa hen og stem!": 100 år med kvinder i politik» (en danés). Folketinget. [Consulta: 9 novembre 2018].
# Platja d'Alcúdia

La platja d'Alcúdia, que juntament amb la Platja de Muro conforma la restinga dunar de l'Albufera de Mallorca, està situada íntegrament al municipi d'Alcúdia. És una platja de gran extensió (3,4 km) de caràcter urbà, d'arenes fines i aigües transparents.

## Referències

* ↑ «Fitxa tècnica Platja d'Alcúdia». Arxivat de l'original el 2016-03-04. [Consulta: 19 desembre 2011].

## Enllaços externs

* El web de l'ajuntament d'Alcúdia Arxivat 2010-12-01 a Wayback Machine.
* Platgesdebalears.com Arxivat 2014-04-07 a Wayback Machine.
# Habia

Habia és un gènere d'ocells de la família dels cardinàlids (Cardinalidae), si bé eren incloses als tràupids (Thraupidae), fins treballs con ara Klicka et al. 2007

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per cinc espècies:
* Habia fuscicauda - havia gorja-roja.
* Habia gutturalis - havia fosca.
* Habia atrimaxillaris - havia caranegra.
* Habia cristata - havia crestada.
* Habia rubica - havia de coroneta vermella.
En altres classificacions s'inclouen dins aquest gènere, les espècies que l'IOC inclou al gènere Chlorothraupis.

## Referències

* ↑ J Klicka, K Burns et GM Spellmann. 2007. Defining a monophyletic Cardinalini: A molecular perspective. Molecular Phylogenetics and Evolution 45: 1014–1032
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Sembat II Bagratuní

Sembat II Bagratuní (en armeni Սմբատ Ե Բագրատունի) va ser Ixkhan d'Armènia possiblement dels anys 643 al 656. Segons els historiadors era el II Sembat d'Armenia i V Bagratuní però la seva personalitat es va confondre amb la de Sembat (III) Bagratuní, III d'Armènia i VI Bagratuní, que va prendre aquells ordinals anomenant-se Sembat IV i VII Bagratuní. Era fill de Varaz-Tirots Bagratuní, marzban d'Armènia i tenia el títol d'aspet o spatarios.
L'any 634 es va traslladar a Osroene a la cort de l'emperador Heracli per qüestions polítiques. El 635 va ser empresonat a l'Àfrica amb el seu pare per conspirar contra aquell emperador. Alliberat cap a l'any 642 se li va assignar residencia al Bòsfor però es va escapar amb el seu pare i van arribar a Armènia on van reconèixer Varaz-Tirots com a governador.
El 643 l'emperador romà d'Orient va atorgar a Varaz-Tirots el títol de curopalata però al morir aquest poc després el va substituir Sembat II. El 653 va unir a les seves funcions les del ixkhan Teodor Reixtuní que havia estat destituït. El 654 l'emperador va ocupar Armènia i va nomenar governador Maurianos amb el qual va col·laborar com a ixkhan fins a la conquesta àrab. L'any 656 els àrabs van dominar Armènia i van establir com a governador a Hamazasp Mamikonian.
Va ser el pare d'Aixot I Bagratuní (Aixot Bagratuní II), príncep d'Armènia, i probablement també de Varaz-Tirots Bagratuní III, que al seu torn va ser pare del príncep d'Armènia Sembat Bagratuní VI o Sembat (III) Bagratuní.

## Referències

* ↑ Settipani, Chriatian. Continuité des élites à Byzance durant les siècles obscurs : les princes caucasiens et l'Empire du VIe au IXe siècle. París: De Boccard, 2007, p. 333-334. ISBN 9782701802268.
# Scinax kautskyi

Scinax kautskyi és una espècie de granota de la família dels hílids. És endèmica del Brasil. Els seus hàbitats naturals inclouen boscos tropicals o subtropicals secs i a baixa altitud, rius i zones prèviament boscoses ara molt degradades. Està amenaçada d'extinció per la destrucció del seu hàbitat natural.

## Referències

* ↑ Oswaldo Luiz Peixoto; Bruno Pimenta. Scinax kautskyi. UICN 2008. Llista Vermella d'espècies amenaçades de la UICN, edició 2008, consultada el 14-09-2014.
# Guislabert II de Barcelona

Guislabert II de Barcelona, també Gelabert o Udalard Gelabert († d. 1126), fou vescomte de Barcelona.
Era fill de Guisla de Lluçà i d'Udalard II de Barcelona a qui va succeir vers el 1077.
Fou cap del partit favorable a Ramon Berenguer II contra el seu germà Berenguer Ramon II. Assassinat el comte Ramon (1082), Arnau Mir de Santmartí, fill de Mir Geribert, va aixecar bandera de revolta als seus dominis i sembla que va tenir el suport de Guislabert II (1089). Vivia sota el comte Ramon Berenguer III (1097-1131) i la darrera data on consta viu és el 1126.
El va succeir el seu fill Reverter I que estava absent lluitant al front del soldats cristians del soldà morabit del Marroc contra els muladís.

## Referències

* ↑ Sobrequés i Callicó i Morales i Montoya, 2011, p. 43.

## Bibliografia

* Sobrequés i Callicó, Jaume; Morales i Montoya, Mercè. Comtes, reis, comtesses i reines de Catalunya. 1a edició. Barcelona: Base, 2011. ISBN 9788415267249 [Consulta: 14 juny 2013].